FI Euroopan unionin virallinen lehti C 311/45

Tiivistelmä valtiontuista, joita jäsenvaltio on ilmoittanut myöntävänsä EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 23 päivänä joulukuuta 2003 annetun komission asetuksen (EY) N:o 1/2004 mukaisesti

(ETA:n kannalta merkityksellinen teksti)

(2006/C 311/08)

XA-numero: XA 72/06

Jäsenvaltio: Italia

Alue: Piemonte

Tukijärjestelmän nimike tai yksittäistä tukea saavan yrityksen nimi: Aineellisten ja aineettomien investointien tukeminen (alueellinen laki nro 24/2004)

Oikeusperusta: Deliberazione della Giunta regionale n. 56 — 3081 del 5.6.2006 (B.U.R.P. n. 24 del 15.6.2006) ”Legge regionale 23/2004, Interventi per lo sviluppo e la promozione della cooperazione. Articolo 6, commi 1, 2. Approvazione del programma degli interventi a favore delle società cooperative operanti nel settore della trasformazione e commercializzazione dei prodotti agricoli e rientranti tra le piccole e medie imprese”.

EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 23 päivänä joulukuuta 2003 annettu komission asetus (EY) N:o 1/2004 (EUVL L 1, 3.1.2004). Asetus tullut voimaan 23.1.2004 (14 artikla).

Tukiohjelman arvioidut vuosikustannukset: 10 miljoonaa EUR

Tuen enimmäisintensiteetti: Avustukset: Avustuksia myönnetään yleisten kulujen korvaamiseen; tällaisia ovat suunnittelijoiden ja konsulenttien palkkiot sekä toteutettavuustutkimukset (enintään 12 prosenttia aineellisten investointien arvioiduista kustannuksista) sekä kustannukset, jotka liittyvät tuotteiden laadunvarmistusta ja jäljitettävyyttä koskevan järjestelmän käyttöön ottamiseen ja kehittämiseen, jäsenten ammatilliseen ja hallinnolliseen koulutukseen sekä sosiaalisten tilinpitojärjestelmien käyttöön ottamiseen ja vakiinnuttamiseen.

Tuen määrä on vähintään 5 000 ja enintään 50 000 EUR.

Rahoituslaitosten myöntämä korkotukilaina kiinteän omaisuuden (maa-aloja lukuun ottamatta) rakentamiseen, hankintaan ja uudistamiseen, koneiden ja uusien laitteiden (tietokoneohjelmat mukaan luettuina) hankintaan, puolijalosteiden tai lopputuotteiden kuljetukseen jalostus- ja kauppakunnostuslaitoksista jakeluyrityksiin, edellyttäen että kuljetusvälineitä ja -kontteja käytetään yksinomaan ja suoraan kyseisten tuotteiden kuljetukseen.

Lainarahoitus kattaa enimmillään 100 prosenttia tukikelpoisista kustannuksia, ja sitä voidaan myöntää tuotannollisten investointien osalta viiden vuoden ajan ja kiinteään omaisuuteen tehtävien investointien osalta 10 vuoden ajan.

Alueellisista varoista myönnetyn rahoituksen määrä on vähintään 7 500 EUR ja enintään 350 000 EUR.

Tuen osuus saa olla enintään 40 prosenttia tukikelpoisista kustannuksista.

Täytäntöönpanopäivä: Lokakuu 2006; tukea voidaan kuitenkin myöntää ensimmäisen kerran vasta sen jälkeen, kun komissio on saamansa tiivistelmän perusteella myöntänyt tukijärjestelmälle tunnistenumeron.

Tukiohjelman kesto: 30.11.2007 asti

Tuen tarkoitus: Osuuskuntatoiminnan kehittäminen Piemonten alueella, osuuskuntien tuotteiden laadun parantaminen sekä hallinnon kehittäminen.

Asetuksen 7 artiklan 13 kohdan a, b, c, d ja e alakohdan soveltaminen.

Asianomaiset alat: Tukiohjelmaa sovelletaan pk-yrityksiksi luokiteltaviin osuuskuntiin, jotka harjoittavat EY:n perustamissopimuksen liitteessä I mainittujen maataloustuotteiden jalostusta ja kaupan pitämistä.

Tuen myöntävän viranomaisen nimi ja osoite:

Regione Piemonte, Assessorato alle Attività Produttive, Bilancio e Cooperazione Direzione regionale Formazione Professionale-lavoro, Via Magenta, 12 I-10128 Torino puh. (39-011) 432 48 85, Faksi (39-011) 432 48 78, e-mail: direzione15@regione.piemonte.it.

Internet-osoite: www.regione.piemonte.it/lavoro/index.htm

Muita tietoja: Edunsaajia koskevat seuraavat edellytykset:

edunsaaja ei saa olla vararikossa, selvitystilassa eikä velkasaneerauksessa; edunsaajaan ei sovelleta valvotun hallinnon menettelyjä eikä sitä vastaan ole vireillä sellaisia oikeustoimia, jotka voivat johtaa kyseisiin menettelyihin;

edunsaajan on osoitettava olevansa taloudellisesti elinkelpoinen ja vakaa

edunsaajan on noudatettava hygieniaa, ympäristöä sekä eläinten hyvinvointia koskevia vähimmäisvaatimuksia.

Tuen ei myönnetä seuraaviin:

kolmansista maista tuleviin tuotteisiin liittyvät kustannukset

investoinnit, joilla ei edistetä asianomaisten tuotannonalojen tilanteen kohentamista

vähittäiskauppaan liittyvät investoinnit

kuljetusvälineiden hankinta

investoinnit, jotka eivät ole vähennyskelpoisia.

Tukea ei myöskään myönnetä seuraaviin:

investoinnit, joissa ei noudateta yhteisiin markkinajärjestelyihin sisältyviä kieltoja tai rajoituksia; investoinnit, jotka ylittävät eri aloilla voimassa olevat yhteisön enimmäisrajat,

maitoa tai maitotuotteita vastaavien tuotteiden tai niiden korvikkeiden valmistusta tai kaupan pitämistä koskevat investoinnit

tutkimushankkeita tai maataloustuotteiden menekinedistämistä koskevat investoinnit.

XA-numero: XA 91/06

Jäsenvaltio: Itävalta

Alue: Burgenland

Tukijärjestelmän nimike: Maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille osavaltion talouskehityksen edistämistoimenpiteistä annetun lain (WiföG-1994) mukaisten avustusten, joita ei tarvitse maksaa takaisin, myöntämistä koskevat ohjeet

Oikeusperusta: Gesetz vom 24. März 1994 über Maßnahmen zur Gewährleistung der wirtschaftlichen Entwicklung im Burgenland (Landes-Wirtschaftsförderungsgesetz 1994 — WiföG), LGBl. Nr. 33/1994, in der Fassung des Gesetzes LGBl. Nr. 64/1998.

Tukijärjestelmän vuosittaiset menot: Talousarvio vuodelle 2006

Vuosi 2006: Investointituki (euroa) 1 500 000

Tuen enimmäisintensiteetti:

Nordburgenland: 30 %

Mittelburgenland: 35 %

Südburgenland: 35 %

Lisätukena voidaan myöntää 15 %.

Tuen enimmäismäärä on 725 000 EUR jalostamiseen tai kaupan pitämiseen tehtävien investointien osalta ja 100 000 EUR kolmen vuoden aikana maatalousalan teknisen avun osalta.

Tuen enimmäismäärä on periaatteessa rajattu asetuksessa (EY) N:o 1/2004 sallittuun määrään.

Täytäntöönpanoajankohta: Tuki voidaan myöntää sen jälkeen, kun tukijärjestelmä on julkaistu Burgenlandin virallisessa lehdessä. Julkaisemisen on määrä tapahtua aikaisintaan 10 työpäivän kuluttua tämän tiivistelmän toimittamisesta.

Tukijärjestelmän kesto: Tukijärjestelmä on voimassa 31.12.2006 asti.

Tuen tarkoitus: Tuen tarkoituksena on parantaa yksinomaan maataloustuotteiden jalostamisen ja kaupan pitämisen alalla toimivien pienten ja keskisuurten yritysten alueellisia talousrakenteita.

Tukijärjestelmän painopisteet ovat

erityistuki kasvuhakuisille yrityksille

Burgenlandin yritysten kansainvälistymisen edistäminen

sellaisten yritysten pienhankkeiden tukeminen, joilla pitkällä aikavälillä voidaan odottaa olevan kasvumahdollisuuksia tai huomattavaa arvonnousua

Ainoastaan seuraavien artiklojen soveltamisalaan kuuluvat kustannukset ovat tukikelpoisia:

7 artikla — investoinnit jalostamiseen ja kaupan pitämiseen

14 artikla — tekninen apu maatalousalalla

Asianomainen ala/asianomaiset alat: Tukijärjestelmä kattaa kaikki maataloustuotteiden jalostamiseen ja kaupan pitämiseen liittyvät toimialat lukuun ottamatta matkailu- ja virkistyspalveluita sekä maa- ja metsätalouden alkutuotantoa.

Tuen myöntävän viranomaisen nimi ja osoite:

Land Burgenland Europaplatz 1 A-7001 Eisenstadt

Internet-osoite: www.wibag.at

XA-numero: XA 99/06

Jäsenvaltio: Alankomaat

Tukijärjestelmän nimike tai yksittäistä tukea saavan yrityksen nimi: Energiansäästöjä koskeva investointitukijärjestelmä

Oikeusperusta: Artikel 2, 4 en 6 van de Kaderwet LNV-subsidies

Tukijärjestelmän vuosittaiset menot tai yritykselle myönnetyn yksittäisen tuen kokonaismäärä: 2007: 6 miljoonaa EUR

Tuen enimmäisintensiteetti: 25 %

Täytäntöönpanoajankohta: Hakemuksia voidaan jättää 15.—29. marraskuuta 2006 välisenä aikana.

Tukijärjestelmän tai yksittäisen tuen kesto: Kyseessä on kertaluonteinen tukiohjelma. Tuki maksetaan 30. kesäkuuta 2007 mennessä.

Tuen tarkoitus: Ensisijaisena tavoitteena on tuotantokustannusten alentaminen. Toissijaisena tavoitteena on luonnonympäristön tilan säilyttäminen ja parantaminen. Tuki perustuu asetuksen (EY) N:o 1/2004 4 artiklaan, ja sen yhteydessä otetaan huomioon energiansäästöihin tarkoitetut investoinnit.

Asianomainen ala/asianomaiset alat: Maatalousyritykset ja erityisesti kasvihuoneviljelyä harjoittavat yritykset

Tuen myöntävän viranomaisen nimi ja osoite: Minister van Landbouw, Natuur en Voedselkwaliteit

Internet-osoite: www.minlnv.nl/loket